पूर्व–पश्चिमतिरका थारू मतदाताको विश्वास जित्न नसकेका विजयकुमार गच्छदारले दुई नम्बर प्रदेशका हरेक जिल्लाबाट कम्तीमा एक÷एक वटा स्थानीय तह जित्नुपर्ने निर्देशन आफ्ना कमिटीलाई दिएका छन् । अन्य मधेसी दलको भन्दा कम भीडभाडमा उनको चुनावी तयारी शुरु भएको छ । दोस्रो चरणको निर्वाचनमा गृहनगर विराटनगर महानगरपालिकाबाट समेत रित्तो हात फर्किएका गच्छदारले थारू बाहुल्य कैलालीबाट संसदीय चुनावमा दुई सिट जिते पनि स्थानीय तहमा भने एक सिटमै चित्त बुझाउनुपरेको थियो ।
